Prognoza meteo, 7 martie. Frig și ploi în toată țara. Zonele cu cele mai scăzute temperaturi
- Georgiana Dragomir
- 7 martie 2024, 06:34
Vremea va fi rece, joi, 7 martie, spun meteorologii. Se vor înregistra ploi slabe în toate regiunile, iar la munte, la altitudini înalte, sunt condiții de lapoviță și ninsoare, conform Administrației Naționale de Meteorologie(ANM).
Temperaturile încep să scadă, de joi, 7 martie. Conform ANM, maximele se vor încadra între 2 și 10 grade, iar cele minime între -4 și 5 grade. Vântul va sufla slab și moderat, cu unele intensificări în nord-vest, centru și sud, unde va atinge viteze în general de 35…45 km/h. Local, se vor acumula cantități de apă de 10…15 l/mp în vestul, sud-vestul teritoriului și la munte.
Prognoza meteo, joi, 7 martie. Frig și ploi în România
Meteorologii spun că vor fi precipitații sub formă de ninsoare la munte, ploaie în Banat, Crișana, Oltenia, local în Maramureș și Muntenia și cu totul izolat în Dobrogea, iar local în Transilvania și Moldova vor fi ploi și trecător lapoviță.
În București, vremea va fi rece. Trecător va ploua slab, iar vântul va sufla moderat, cu ușoare intensificări (rafale de 40…45 km/h).
Temperatura maximă va fi de 7…9 grade, iar minima de 2…3 grade.
Temperaturile din principalele orașe ale României de joi, 7 martie
Potrivit meteorologilor, joi, 7 martie, cel mai cald va fi sudul țării(Giurgiu), unde se vor înregistra 11 C. Iată cum va fi vremea în principalele orașe ale țării:
Vremea în Brașov: 2 °C / 8 °C
Vremea în Iași: 2 °C / 7 °C
Vremea în Cluj Napoca: 2 °C/ 10 °C
Vremea în Constanța: 4 °C/ 8 °C
-Vremea în Bacău: 3 °C/ 7 °C
-Vremea în Timișoara: 7 °C/ 10 °C
-Vremea în Oradea: 5 °C/ 10 °C
-Vremea în Sibiu: 4 °C/ 10 °C
-Vremea în Giurgiu: 4 °C/ 11 °C
-Vremea în Galați: 3 °C/ 9 °C
-Vremea în Arad: 6 °C/ 10 °C
--Vremea în Piatra Neamț: 1 °C/ 5 °C
-Vremea în Ploiești: 4 °C/ 10 °C
-Vremea în Pitești: 3 °C/ 7 °C
-Vremea în Buzău: 3 °C/ 9 °C
-Vremea în Brăila: 3 °C/ 10 °C
-Vremea în Craiova: 5 °C/ 8 °C.
Conform meteorologilor, vremea blândă va reveni de săptămâna viitoare.
Vremea în Europa
În marile orașe ale Europei, vremea se va răci semnficativ de joi, 7 martie. Se vor înregistra ploi în Germania, Italia, iar în Elveția va fi cel mai frig. În regiunile din acest stat, la altitudini mai înalte, va ninge. Temperaturile maxime variază între 3 C(Berna-Elveția, Berlin-Germania) și ajung până la 11 C, la Atena (Grecia) și Barcelona. Meteorologii spun că fenomenele extreme vor reveni în Europa, iar România nu va fi ferită de ciclonul care a făcut dezastru în alte state.